Дуьне́найукъара зудари́йн де — Ӏида, даздо хӀора шарахь 8 мартехь цхьа могӀа пачхьалкхашкахь «зударийн де» олий. Исторехь йукъадаьлла, дуккха а пачхьалкхашкахь цхьатерра бакъонаш а, эмансипаци къуьйсу зударий бертахь хиларан де аьлла. 1975 шеран мартехь дуьйна Дуьненайукъара зударийн де даздо ВКЪКХ.

Истори

Ӏида даларх дийцарш
Шуьйра даьржина (Росси ца юьйцу, Малхбузе юьйцу) Дуьненайукъара зударийн де 8 март даздаран ламаст схьадаьлла 1857 шарахь Нью-Йоркехь текстилан промышленностин а, бедарш тоьгу фабрикийн а белхалоша-зударша, юургаш ечара а белхан хала хьолашна а, лахара алапна а реза боцуш «деса яйнийн лелам» бича бохуш. Цара доьхура белхан де дацдар, белхан хьолаш тодар, божаршца алапа цхьабосса дӀанисдар. Цу зударша оцу хенахь 16 сахьтехь болх бора, ткъа алапа чӀогӀа кӀезиг дара. — Амма Франсуаза Пика масех яззамехь (кхечу авторшца цхьаьна) гайтира, и факт чӀагӀдан йиш йоций, ткъа дийцар, тера ду, кхоьллина 1955 шарахь, Ӏидан ламаст коммунистийн идеологех дӀакъасторхьама, иза ладаме дара Малхбуза Европера а, АЦШ а зударийн бакъонаш къовсучарна шийлачу тӀеман заманахь.

Комментареш
Дуьненайукъара зударийн де